Paluküla (Hiiumaa)

Paluküla on Hiiumaa vallas, Kärdlast kagus asuv küla. Kuni 2017. aasta Eesti omavalitsuste haldusreformini kuulus küla Pühalepa valda.

Paluküla piirneb põhjas Hausma, läänes Prählamäe ja Tubala, lõunas Lõpe ja Palade ning idas Lõbembe ja Hiiessaare külaga.

Nimi
Küla nimi lähtub sõnast "palu", mis tähendab nõmme, liivast männimetsa või kuiva, põõsastega kaetud maad. Kohta on esmamainitud 1564. aastal kujul Palo. Küla nimetati 1565 Paloby, 1798 Pallo ja 1886 Palloküla.

Loodus
Paluküla asub Kärdla meteoriidikraatri alal, mille tulemusena kujunes Paluküla kerge, kus valdav metsatüüp on kuusik. Kraatri keskosas asub Eesti sügavaim, Soovälja K-1 puurauk. Külas asuvad Paluküla paemurd, Paluküla rändrahn, Paluküla kolm rahnu ja Paluküla töökoja õuerahn. Küla lääneosa läbib Ala kraav.

Elanike arv
Palukülas elas 2011. aasta rahvaloenduse andmetel 78 inimest. Kõik elanikud olid eestlased.
 Elanike arv  Aasta132  1959105  197095  197970  198978  200078  201170 201968 2021

Talud
Paluküla ajaloolised talud 1939 Pühalepa valla elanike ja kinnisvarade nimekirjad; Rahvusarhiiv RA,ERA.4320.2.166a; 08.02.1939-09.02.1940

 Talu number  Talu nimi  Suguvõsa  Talu number  Talu nimi  Suguvõsa 1  Ahju  Kalju, Kibuspuu  21  Metsaumbaia  Rist 2  Ahtsiga   Männamaa, Paljas  22  Otsa  Maasel 3  Allika  Rist  23  Panneli  Pannal 4  Hindre  Tõkke  24  Peetri  Rist 5  Hinso  Väljas  25  Pendi   Kokla 6  Hinso-Jaagu  Aru  26  Põllu  Kappasto, Rist 7  Hinso-Tooma   Altmäe 27   Raja Kokla 8  Jaagu  Liit  28  Raja-Kreisi  Kokla 9  Jaagu-Jürna  Liit 29  Raja-Peedu   Kokla 10  Jürna   Kokla  30  Rida  Pilpak 11  Karjamaa  Masil, Pärisma 31  Saue  Aaslepp 12  Klaasi  Klaas 32  Sooba   Känd 13  Kopliotsa  Tara 33  Tooma  Rist 14  Kännu  Känd 34  Tõke   Liit 15  Köstri  Saartok 35   Uue-Hinso  Altmäe 16  Küti  Kütt 36   Vaariku   Kimber 17  Leigri  Vasar 37  Vahi-Tooma  Kütt 18  Luhastu  Tihane  38   Vasari  Kuura, Padu 19  Maaseli  Männik  39  Vöö  Altmäe 20  Mardi  Kokla, Vasar

Ajalugu 
Paluküla kuulus ajalooliselt Pühalepa kihelkonda. Küla asus esmalt Hiiessaare mõisa, hiljem Vilivalla mõisa all. 1609 mainiti vakuses isikut Palokyll Hanß. Läänemaa 1725–1726 adramaarevisjoni alusel oli külas 28 talu.

1949 asutatud Kalevipoja kolhoosi kontor asus Leigri talus.

Taristu 
Paluküla läbib Heltermaa–Kärdla–Luidja maantee ääres, kus asuvad Antoni mäe ja Paluküla bussipeatus. Maanteest läände lähtuvad Puurkaevu tee ja Kraatri tee. Küla idaosa läbib Vana postimaantee, mida uue maanteega ühendavad Töökoja tee, Paemüüri tee ja Raja-Peedu tee. Paluküla piirneb põhjas Lennujaama teega, küla lõunaosa läbib Palade–Tubala teed.

Kultuur 
Küla kõige kõrgemal kohal asub 1820. aastal rajatud Paluküla kirik, mille torn on meremärk. Kärdla meteoriidikraatriga tutvumiseks rajati Paluküla kerkele vaateplatvorm. Külas asus varem lasketiir.

Ettevõtlus
Palukülas paiknesid Teise maailmasõja järel Nõukogude üksuste laod, mis 1961 anti üle Rahu eest kolhoosile, mis rajas ladudesse töökojad. Külas asus Rahu eest kolhoosi rebasefarm. Meteoriidikraatri puuraugust saadud veest toodeti 1984–1993 mineraalvett Kärdla.

Viited

Kategooria:Hiiumaa valla külad